钦定古今图书集成/历象汇编/岁功典/第032卷 > 四会县
## 钦定古今图书集成/历象汇编/岁功典/第032卷 > 四会县

二月花朝，乡人赛神祭社。岁立一社首，谓之“福头。”

《御制花朝赐兵部尚书裴本　　明》《宣宗》

“五云晴护蓬莱岛，瑶彩缤纷动瑶草。凭高一览六合
间，万象呈明春意好。融融佳气霭山河，大地无尘海
不波。松篁桧柏翠浩荡，紫杏丹桃繁绮罗。燕语莺啼
满清听，鸢飞鱼跃总天性。轻车骏马趁年芳，处处壶
浆乐游咏。三农耕稼皆举趾，东阡西陌鸡鸣起。丁男
把耒妇女馌，齐力欲教田畯喜。况值新年风雨时，百”
谷丰穰真可期。边隅宁靖民物遂，嘉与臣庶同娱嬉。
翠殿彤台白昼长，花绕龙池清水香。瑶筝齐唱锦瑟
和，郁金酒泛红玉觞，花晨广筵春似海。君臣遭逢实
十载，岂但怡情共令辰，一念华勋待元凯。圣王致理
循时令，自古明良协恭敬。阳春德泽生光辉，延伫嘉
谋辅仁政。